“สารัชถ์” เบียด “เจ้าสัวธนินท์-เจ้าสัวเจริญ” ขึ้นแชมป์เศรษฐีไทย ทรัพย์สินทะลุ 4.2 แสนล้าน
“สารัชถ์ รัตนาวะดี” ผู้ถือหุ้นใหญ่ GULF แซงหน้า “เจ้าสัวธนินท์-เจ้าสัวเจริญ” ขึ้นแท่นเบอร์ 1 มหาเศรษฐีไทย ด้วยความมั่งคั่งกว่า 420,000 ล้านบาท
“สารัชถ์ รัตนาวะดี” ผู้ถือหุ้นใหญ่ GULF แซงหน้า “เจ้าสัวธนินท์-เจ้าสัวเจริญ” ขึ้นแท่นเบอร์ 1 มหาเศรษฐีไทย ด้วยความมั่งคั่งกว่า 420,000 ล้านบาท
18 ส.ค. 2565

นิตยสาร Forbes จัดอันดับ The World’s Real-time Billionaires ล่าสุดพบว่า “นายสารัชถ์ รัตนาวะดี” ผู้ถือหุ้นใหญ่ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF แซงหน้า “เจ้าสัวธนินท์ เจียรวนนท์” แห่งเครือเจริญโภคภัณฑ์ และ “เจ้าสัวเจริญ สิริวัฒนภักดี” จากไทยเบฟเวอเรจ (เบียร์ช้าง) ขึ้นแท่นมหาเศรษฐีที่รวยที่สุดในประเทศไทย ด้วยความมั่งคั่งกว่า 420,000 ล้านบาท
ส่วน “เจริญ สิริวัฒนภักดี” และ “ธนินท์ เจียรวนนท์” มีความมั่งคั่งอยู่ที่ 4.17 แสนล้านบาท และ 4.1 แสนล้านบาท ตามลำดับ
ทั้งนี้ นอกจากการดำเนินธุรกิจในอุตสาหกรรมพลังงานและโครงสร้างพื้นฐาน ในช่วงที่ผ่านมา GULF เริ่มรุกเข้าไปในธุรกิจอื่นๆ ไม่ว่าจะเป็นโทรคมนาคมเมื่อปลายปีที่ผ่านมา หรือการประกาศความร่วมมือกับ Binance แพลตฟอร์มแลกเปลี่ยนคริปโทเคอร์เรนซีที่ใหญ่ที่สุดในโลกเพื่อตั้งศูนย์ซื้อขายในไทยเมื่อต้นปีที่ผ่านมา
ขณะที่บุคคลที่รวยที่สุดในโลก ได้แก่ อีลอน มัสก์ ประธานกรรมการบริหารของเทสล่า มอเตอร์ และ SpaceX ฯลฯ ด้วยทรัพย์สิน 268,400 ล้านเหรียญสหรัฐ  หรือ 9,581,880 ล้านบาท ลดลง 0.65 %